CELEX: C2007/170/02
Language: ro
Date: 2007-07-21 00:00:00
Title: Cauza C-156/04: Hotărârea Curții (Camera întâi) din 7 iunie 2007 — Comisia Comunităților Europene/Republica Elenă (Neîndeplinirea obligațiilor de către un stat membru — Directiva 83/182/CEE — Import temporar de mijloace de transport — Scutire de taxă — Domiciliu stabil într-un stat membru)

21.7.2007   
            
            
               RO
            
            
               Jurnalul Oficial al Uniunii Europene
            
            
               C 170/2
            
         Hotărârea Curții (Camera întâi) din 7 iunie 2007 — Comisia Comunităților Europene/Republica Elenă
   (Cauza C-156/04) (1)
   
   (Neîndeplinirea obligațiilor de către un stat membru - Directiva 83/182/CEE - Import temporar de mijloace de transport - Scutire de taxă - Domiciliu stabil într-un stat membru)
   (2007/C 170/02)
   Limba de procedură: greaca
   Părțile
   
      Reclamantă: Comisia Comunităților Europene (reprezentanți: M. Patakia și D. Triantafyllou, agenți)
   
      Pârâtă: Republica Elenă (reprezentanți: P. Mylonopoulos și I. Pouli, agenți)
   Obiectul
   Neîndeplinirea obligațiilor de către un stat membru — Încălcarea articolului 90 CE și a Directivei 83/182/CEE a Consiliului din 28 martie 1983 privind scutirile de taxă în interiorul Comunității pentru anumite mijloace de transport importate temporar dintr-un stat membru în altul (JO L 105, p. 59) — Utilizare provizorie pe teritoriul grec a unor vehicule înmatriculate într-un alt stat membru — Aplicarea dispozițiilor vamale care se aplică cu privire la vehiculele provenite din state terțe
   Dispozitivul
   
               1)
            
            
               Prin prevederea:
               
                           —
                        
                        
                           în articolul 18 A alineatul 1 din Legea 2682/1999 că, în cazul deținerii sau utilizării pe teritoriul elen a unui vehicul înmatriculat într-un alt stat membru de către un particular care își are domiciliul stabil în Grecia, nu se începe urmărirea penală prevăzută în mod normal dacă persoana vizată achită taxa de înmatriculare imputată și renunță, în același timp, la căile de atac prevăzute de dreptul național împotriva actului de imputare a respectivei taxe și
                        
                     
                           —
                        
                        
                           în articolul 18 C alineatul 1 din aceeași lege că, în cazul impunerii de amenzi, vehiculele fac, de asemenea, obiectul unei imobilizări conservatorii temporare și punerea lor la dispoziție intervine după plata amenzilor și a altor cheltuieli eventuale prevăzute
                        
                     Republica Elenă nu și-a îndeplinit obligațiile care îi revin în temeiul Directivei 83/182/CEE a Consiliului din 28 martie 1983 privind scutirile de taxă în interiorul Comunității pentru anumite mijloace de transport importate temporar dintr-un stat membru în altul.
            
         
               2)
            
            
               Acțiunea este respinsă pentru celelalte capete de cerere.
            
         
               3)
            
            
               Comisia Comunităților Europene și Republica Elenă își suportă fiecare propriile cheltuieli de judecată.
            
         
      (1)  JO C 106, 30.4.2004.